Մարկ Նոպֆլեր

Մարկ Ֆրոյդեր Նոպֆլեր (անգլ.՝ Mark Freuder Knopfler, օգոստոսի 12, 1949(1949-08-12), Գլազգո, Շոտլանդիա, Միացյալ Թագավորություն), բրիտանական ռոք-երաժիշտ, երգիչ, կոմպոզիտոր, Dire Straits խմբի համահիմնադիրներից մեկը։
Նրա վոկալն ամենալավը նկարագրվում է գերմանական Sprechgesang տերմինով. ոչ լրիվ երգեցողություն է, ոչ էլ զրույց։ Նա կիթառն այնպես է օգտագործում, ասես այն իր երկրորդ ձայնն է։
Ավելի շատ ճանաչում ձեռք բերեց, որպես երգերի հեղինակ, սոլո-կիթառահար և Dire Straits խմբի վոկալիստ։ Մինչև ներկա ժամանակներ զբաղվում էր սոլո-կարիերայով, ինչպես նաև եկույթ էր ունենում այլ պրոյեկտներում (օրինակ The Notting Hillbillies)։ Աշխատել է շատ արտիստների հետ, այդ թվում Բոբ Դիլան, Էրիկ Կլեպտոն, Սթինգ, Չետ Էտկինս (Neck & Neck ալբոմն ամենամեծ համատեղ աշխատանքն է)։ Պրոդյուսերի դեր է կատարել տարբեր արտիստների ալբոմներում, օրինակ, Թինա Թերներ, Քրիս Ռի, Բոբ Դիլան, Էմիլ Հարրիս։ Գրել է այնպիսի ֆիլմերի երգեր ինչպիսիք են «Տեղական հերոս», «Արքայադուստր-հարս», «Ահաբեկչի օրագիրը», «Մետրոլենդ», «Բրուկլինի վերջին շրջադարձը» և «Սրիկայություն»։
Նոպֆլերը այն լավագույն կիթառահարներից է, ով նախընտրում է հնչողության մատնային տեխնիկան։ Ռոլլինգ Սթոուն ամսագրի100 լավագույն կիթառիստների ցանկում Նոպֆլերը զբաղեցնում է 27-րդ հորիզոնականը։


== Կենսագրություն ==
Մարկ Նոպֆլերը մեծացել է Հունգարիայից եկած հրեա ճարտարապետ Էրվին Նոպֆլերի (1909-1993) և անգլուհի ուսուցչուհի Լուիզա Մերի Նոպֆլերի (ի ծնե՝ Լեյդլեր, ծնվ. 1921) ընտանիքում։ Ապագա երաժշտի հայրը փախել էր նախաֆաշիստական Հունգարիայից 1939 թվականին, մոլի շախմատիստ էր. 1953 թվականին երկրորդ տեղն էր զբաղեցրել Շոտլանդիայի չեմպիոնատում։
1968 թվականին Մարկը ծանոթանում է Սվիտ Ֆիլիպսի հետ, երբ նրանք հարցազրույց էին տալիս տեղի բլյու ու քանթրի կիթառահարին (ում անունը նույնպես Սվիտ Ֆիլիպս էր) յորկշիրյան POST-ի համար։ Երկու լրագրողներն էլ կիթառ էին նվագում, նրանք ստեղծեցին Duolian String Pickers duo խումբն ու սկսեցին նվագել սկսած 1960-ականների վերջերից։
Համատեղ աշխատանքն ընդհատվեց, երբ 1970 թվականին Մարկը մեկնեց համալսարանում սովորելու:
Նոպֆլերի հայտնիության գագաթնակետը 1977-1995 թվականներն էին, երբ նա ֆրոնտմեն էր՝ Dire Straits խմբի սոլո-կիթառիստն ու վոկալիստը, ինչպես նաև երգերի հեղինակը։
Dire Straits-ում աշխատանքի ժամանակ գոյություն ունեին ալտերնատիվ նախագծեր, որոնք ավարտվում էին ալբոմների ձայնագրությամբ՝ The Notting Hillbillies հին ընկերների հետ, ինչպես նաև նա համագործակցել է իր մանկության կուռքի՝ Չետ Էտկինսի հետ։
1995 թվականից անհատական գործունեություն է սկսել։ Աշխատել է շատ արտիստների հետ, այդ թվում Բոբ Դիլան, Էրիկ Կլեպտոն, Սթինգ, Չետ Էտկինս (Neck & Neck ալբոմն ամենամեծ համատեղ աշխատանքն է)։ Պրոդյուսերի դեր է կատարել տարբեր արտիստների ալբոմներում, օրինակ, Թինա Թերներ, Քրիս Ռի, Բոբ Դիլան, Էմիլ Հարրիս։ Գրել է այնպիսի ֆիլմերի երգեր ինչպիսիք են Local Hero, The Princess Bride, Call, Metroland, Last Exit to Brooklyn և Wag the Dog:
2003 թվականին արտիստո մոտոցիկլետով ավտովթարի է ենթարկվում, և հետաձգում The Ragpicker’s Dream (2002) ալբոմի համար նախատեսված հյուրախաղերը, բայց մեկ տարի անց նա կրկին բեմ է վերադառնում։
Ռուսաստանում երեք անգամ տեղի են ունեցել երգչի հյուրախաղերը։ 2013 թվականի հունիսի 7-ին և 8-ին պլանավորված էին համերգներ Մոսկվայում և Սանկտ-Պետերբուրգում "Privateering" եվրոտուրի շրջանակներում, բայց 2013 թվականի ապրիլի 4-ին MarkKnopfler.com կայքում հայտարարություն հայտնվեց այն մասին, որ քաղաքական պատճառներով համերգները հետաձգվում են։ Իր պաշտոնական կայքէջում երգիչը գրում է.


== Անձնական կյանք ==
Ամուսնացած է եղել երեք անգամ։ Երկրորդ կինը Լուրդես Սալոման էր (1983-1993)։ Նրանք 1987 թվականին զույգ որդիներ են ունենում՝ Բեյամին ու Ժոզոֆ։ Երրորդ՝ Կիտի Օլդրիջի հետ, ամուսնությունից Նոպֆլերը երկև դուստր է ունենում Իզաբելլա (ծնվ. 1998) և Կատյա Ռոբի Ռոուզ (ծնվ. 2003)։ Ներկայումս ընտանիքն ապրում է Չելսիում։
1993 թվականին Նոպֆլերը հանդիսավոր կերպով ստացավ Նյուքազլ քաղաքի համալսարանի դոկտորի կոչում, իսկ 1999 թվականին Բրիտանական կայսրության կապիտանի շքանշան(OBE):


== Երաժշտություն ==
Մարկ Նոպֆլերը ձախլիկ է, բայց նվագում է «աջձեռնային» կիթառ, մատներով (օգտագործելով հնչյունարտադրման սեփական տարբերակը)։ Նրա ոճը իրենից ներկայացնում է մատներով նվագ ինչպես ակուստիկ կիթառներով, այնպես էլ էլեկտրակիթառով։
Ֆրանսիական հեռուտաընկերության [1] հետ հարցազրույցում Մարկը պատմում է, որ կնտնտոց (մեդիատոր) միայն օգտագործում է ձայնագրումների ու ռիթմիկ պարտիաների ժամանակ։
Նոպֆլերի հնչողությունը ժամանակի ընթացքում «ռոքային» ծանրաբեռնվածությունից փոխվել է ջերմ հնչողության։


=== Հավաքածու ===
Ունի կիթառների հսկայական հավաքածու, որն ներառում է.

Ստրակտոկաստերներ, այդ թվում նաև 1954 թվականի թողարկումը, որը կոչվում էր «Jurassic Strat»
Հեռուստակաստերներ
Լես-Պոլի, ներառյալ 1958 և 1959 թվականների թողարկումներ
Pensa (http://www.pensaguitars.com Archived 2019-04-02 at the Wayback Machine.) (MK-1 MK-2 & MK-80)
Վինտաժային Schecter
National Style 0
A Gibson super 400
Ramirez Spanish GuitarՆրա անվանական ստակտոկաստերը կարելի է գտնել Fender-ի պաշտոնական կայքէջում Archived 2005-04-06 at the Wayback Machine.


== Սկավառակագրություն ==


=== Ալբոմներ Dire Straits-ի հետ ===


=== Սոլո ալբոմներ ===


=== Այլ ալբոմներ ===


=== Սաունդթրեքներ ===


== Հետաքրքիր փաստեր ==
Նոպֆլերի պատվին է անվանակոչվել դինոզավրների Masiakasaurus knopfleri տեսակը
Նոպֆլերը նաև հարվածային գործիքներ է նվագում ինչպես օրինակ «Local Hero» ալբոմում։


== Արտաքին հղումներ ==

Պաշտոնական կայք(անգլ.)
«5.15 am» կայքը, նվիրված Մարկ Նոպֆլերինпосвященный Марку Нопфлеру(ռուս.)
Մարկ Նոպֆլերի ֆան ակումբ(ռուս.)
On Every Cover(անգլ.) Նոպֆլերի գործերի այլ տարբերակներ


== Ծանոթագրություններ ==